**Боје и лакови. Разређивачи и растварачи за ове супстанце**

**Сунчеву светлост видимо као белу светлост.** Ова бела светлост састоји се из зракова различитих таласних дужина. Постоје и зраци које људско око не може да види – ултраљубичасти и инфрацрвени зраци. Када сунчеву светлост пустимо кроз стаклену призму, на другој страни се виде шарене траке боја од црвене до љубичасте. То је **сунчев спектар боја**. Те боје се могу видети у природи након кише у виду дуге.

Ако нека материја одбија све зраке светлости, онда видимо ту материју као белу. Супротно томе, ако нека материја упија сву светлост, онда наше око то региструје као црну боју. Дакле, ако нешто видимо као зелено, то значи да та материја или предмет одбија Сунчеве зраке који одговорају таласној дужини зелене боје, а све остале зраке упија.

Прашкаста обојена материја, која такође има својство да обоји неку површину, зове се **пигмент**. Они су нерастворљиви и остају на површини неког предмета који премазујемо пигментом. Пигментне боје се налазе у природу или су хемијски производ и према томе деле се на природне или земљане боје (спрашена цигла, спрашени креч) или хемијске боје које се добијају хемијским процесима.

Када „кречним млеком“ премазујемо зид или воћке, ми на површину наносимо пигмент који остаје на површини пошто вода испари. Тај креч се доста лако спере са површине. Да би пигменти остали на површини морамо да тај прашак помешамо са неким **везивним средством**. Када је уље сувише густо, да би се лакше размазивало додају му се органски растварачи који се називају општим именом **разређивачи**.

Премази су **економски важни**. Када неку гвоздену површину премажемо, ми спречавамо ваздух да дође у контакт са тим предметом и тиме спречавамо рђање и пропадање тог предмета. Исто тако, када премазујемо дрво спречавамо воду да накваси дрво и да се на том месту равију микроорганизми који биб довели до труљења дрвета. Осим тога премазивање површина има и **естетски значај**, односно да улепшамо средину у којој живимо.

**Питања**

1. Ултраљубичасту и инфрацрвену боју људско око може да види:

А) да

Б) не

2. Пигмнти су растворљиви:

А) не

Б) да

3. Органски растварачи се називају:

А) разређивачи

Б) пигменти

4. Лакирањем дрвених предмета:

А) скраћује се његов век трајања

Б) продужује се његов век трајања